Βρίσκονται σε εξέλιξη εργασίες για την ψηφιοποίηση του συστήματος απονομής δικαιοσύνης. Η Ιρλανδία παραμένει κάτω από τον ενωσιακό μέσο όρο ως προς τη διαθεσιμότητα ηλεκτρονικών μέσων, τεχνολογιών πληροφοριών και επικοινωνιών για τη διαχείριση των υποθέσεων και την παραγωγή στατιστικών στοιχείων για τη δραστηριότητα των δικαστηρίων. Η Δικαστική Υπηρεσία έχει συντάξει ένα στρατηγικό έγγραφο με σκοπό την υλοποίηση της ψηφιοποίησης και τη στήριξη του συστήματος της δικαιοσύνης κατά την εν λόγω διαδικασία. Η εν λόγω προσέγγιση επιδιώκει την ελαχιστοποίηση του αριθμού των υποθέσεων που πρέπει να χειριστεί το σύστημα των δικαστηρίων, μέσω της υποχρεωτικής παράστασης μόνο στις συνεδριάσεις όπου είναι αναγκαία, της ψηφιακής τήρησης και διαχείρισης των στοιχείων των συνεδριάσεων και των στοιχείων της υπόθεσης, καθώς και μέσω της υιοθέτησης ενός ψηφιακού μοντέλου για την υποβολή των δικαστικών εγγράφων. Το έργο της ηλεκτρονικής Δικαστικής Υπηρεσίας (CSOL) αποσκοπεί στην υλοποίηση ενός ενιαίου συστήματος διαχείρισης των αστικών υποθέσεων, με σκοπό την παροχή κοινής πλατφόρμας για τις διαδικασίες ενώπιον όλων των πολιτικών δικαστηρίων. Το νέο σύστημα παρέχει τη δυνατότητα κατάθεσης αιτήσεων, πραγματοποίησης πληρωμών, λήψης αποφάσεων και υποβολής ορισμένων εγγράφων ηλεκτρονικά. Στους τομείς που επωφελούνται από τη νέα πλατφόρμα ανήκουν οι πτωχευτικές υποθέσεις, οι μικροδιαφορές και οι διαδικασίες ενώπιον του Ανώτατου Δικαστηρίου και του Εφετείου. Το 2019 η CSOL κατέστησε επίσης δυνατή την ηλεκτρονική υποβολή αιτήσεων στο γραφείο του κριτή για το ύψος των δικαστικών εξόδων (Office of the Legal Costs Adjudicator). Ο εν εξελίξει έλεγχος του συστήματος απονομής πολιτικής δικαιοσύνης επιδιώκει επίσης την επανεξέταση της χρήσης ηλεκτρονικών μεθόδων επικοινωνίας, συμπεριλαμβανομένης της εκδίκασης των διαφορών με ηλεκτρονικά μέσα και του βαθμού στον οποίο οι προτάσεις, οι αιτήσεις και τα άλλα δικόγραφα θα πρέπει να είναι προσβάσιμα ηλεκτρονικά.

Στην Ιρλανδία ισχύει το σύστημα του κοινοδικαίου (common law), ενώ τα δικαστήρια διακρίνονται σε πολιτικά και ποινικά. Το σύστημα των δικαστηρίων αποτελείται από ένα δικαστήριο τελευταίου βαθμού (το Ανώτατο Δικαστήριο — Supreme Court), ένα Εφετείο (Court of Appeal) και από πρωτοβάθμια δικαστήρια, στα οποία περιλαμβάνονται το Ανώτερο Δικαστήριο (High Court), το οποίο έχει πλήρη δικαιοδοσία για όλες τις ποινικές και αστικές υποθέσεις, και δικαστήρια περιορισμένης δικαιοδοσίας: το Κομητειακό Δικαστήριο (Circuit Court) και το Περιφερειακό Δικαστήριο (District Court), τα οποία είναι οργανωμένα σε περιφερειακή βάση. Δύο Ειδικά Ποινικά Δικαστήρια εκδικάζουν τις ποινικές υποθέσεις που αφορούν εγκλήματα παραστρατιωτικού χαρακτήρα, εγκλήματα ανατρεπτικών δραστηριοτήτων και οργανωμένα εγκλήματα. Επιπλέον, διάφορα ειδικά δικαιοδοτικά όργανα (tribunals) επιλαμβάνονται υποθέσεων που ανήκουν σε διαφορετικούς τομείς, συμπεριλαμβανομένων των εργασιακών σχέσεων . Από τον Δεκέμβριο του 2019, όλοι οι κάτοχοι δικαστικού αξιώματος είναι μέλη ενός νεοσυσταθέντος Δικαστικού Συμβουλίου. Οι διορισμοί των δικαστών πραγματοποιούνται από τον πρόεδρο της Ιρλανδίας, ο οποίος ενεργεί ύστερα από πρόταση της κυβέρνησης. Η Συμβουλευτική Επιτροπή Διορισμού Δικαστών είναι επιφορτισμένη με την επιλογή των κατάλληλων υποψηφίων για διορισμό. Η εισαγγελική αρχή δεν αποτελεί μέρος του δικαστικού σώματος. Ο διευθυντής της Εισαγγελικής Υπηρεσίας ενεργεί ανεξάρτητα για την επιβολή του ποινικού δικαίου από τα δικαστήρια. Η διεξαγωγή των ποινικών δικών πραγματοποιείται από δικηγόρους (barristers) που διορίζονται κατά περίπτωση από τον διευθυντή της Εισαγγελικής Υπηρεσίας και αναλαμβάνουν την ποινική δίωξη σύμφωνα με τις εντολές του διευθυντή. Ο γενικός εισαγγελέας είναι ο νομικός σύμβουλος της κυβέρνησης. Το νομικό επάγγελμα περιλαμβάνει δύο είδη δικηγόρων — τους solicitors, οι οποίοι εκπροσωπούνται από την Εταιρεία Νομικών (Law Society), και τους barristers, οι οποίοι εκπροσωπούνται από τον Δικηγορικό Σύλλογο Ιρλανδίας (Bar of Ireland). Η Ρυθμιστική Αρχή Νομικών Υπηρεσιών, ένα ανεξάρτητο όργανο που συστάθηκε το 2016, είναι η προβλεπόμενη από τον νόμο εθνική ρυθμιστική αρχή της Ιρλανδίας για αμφότερους τους κλάδους του νομικού επαγγέλματος.

Μετά την ολοκλήρωση των ερευνών για τη διαφθορά από την An Garda Síochána, υποβάλλεται φάκελος στο γραφείο του διευθυντή της Εισαγγελικής Υπηρεσίας, εκτός αν η διερεύνηση διακόπηκε λόγω ανεπαρκών αποδεικτικών στοιχείων. Οι έρευνες για τη διαφθορά που διεξάγει το GNECB ενισχύονται από σχετικές εθνικές λειτουργικές μονάδες, όπως η μονάδα χρηματοοικονομικών πληροφοριών, ενώ, όσον αφορά την κατάσχεση περιουσιακών στοιχείων τα οποία θεωρούνται προϊόντα εγκλήματος, από το γραφείο για τα περιουσιακά στοιχεία εγκληματικής προέλευσης, το οποίο είναι ανεξάρτητος διυπηρεσιακός φορέας. Μόλις ολοκληρωθούν όλες οι έρευνες για τη διαφθορά που διεξήγαγε η An Garda Síochána, η υπόθεση παραπέμπεται στον διευθυντή της Εισαγγελικής Υπηρεσίας (DPP). Ο DPP δεν έχει ερευνητικά καθήκοντα, αλλά συνεργάζεται σε τακτική βάση με την An Garda Síochána και άλλες ερευνητικές υπηρεσίες κατά τη διάρκεια των ποινικών ερευνών, ιδίως δε κατά την παροχή σχετικών νομικών συμβουλών και συμβουλών σχετικών με τη δίωξη. Διενεργούνται επίσης διάφορες πολύπλοκες έρευνες για τη διαφθορά κατά τις οποίες υποβάλλεται φάκελος για νομική καθοδήγηση στον DPP, συνήθως στην ειδική μονάδα οικονομικού εγκλήματος πριν από την ολοκλήρωση της έρευνας. Τον Ιούνιο του 2019 η Garda Inspectorate (επιθεώρηση) άρχισε να εξετάζει τον τρόπο αντιμετώπισης της διαφθοράς από τη Gardaí (αστυνομία) εντός των διαφόρων βαθμίδων της.

Οι αρμοδιότητες και τα καθήκοντα για την ανάπτυξη και την εφαρμογή πολιτικών για την καταπολέμηση της διαφθοράς, καθώς και για την πρόληψη, τον εντοπισμό, τη διερεύνηση και τη δίωξη της διαφθοράς κατανέμονται μεταξύ διαφόρων αρχών στην Ιρλανδία. Η An Garda Síochána (αστυνομία) είναι αρμόδια για την εκτέλεση όλων των καθηκόντων αστυνόμευσης στο ιρλανδικό κράτος, συμπεριλαμβανομένων των ποινικών ερευνών για την καταπολέμηση της διαφθοράς. Η An Garda Síochána διαθέτει επίσης μέλη τα οποία είναι αποσπασμένα σε εξωτερικές υπηρεσίες για τη στήριξη και τον συντονισμό της διερεύνησης του οικονομικού εγκλήματος, συμπεριλαμβανομένων του γραφείου του διευθυντή εποπτείας εταιρειών, της επιτροπής ανταγωνισμού και προστασίας του καταναλωτή και του Υπουργείου Εργασίας και Κοινωνικής Προστασίας. Αρμόδια για τη διερεύνηση των αδικημάτων διαφθοράς είναι η An Garda Síochána, η οποία αποτελεί την εθνική αστυνομική υπηρεσία της Ιρλανδίας. Το Garda National Economic Crime Bureau (GNECB) έχει συστήσει ειδική μονάδα για την καταπολέμηση της διαφθοράς, η οποία είναι αποκλειστικά αρμόδια για τη διερεύνηση της δωροδοκίας και διαφθοράς αλλοδαπών φορέων, καθώς και για τη διερεύνηση της δωροδοκίας και διαφθοράς εγχώριων φορέων εθνικής σημασίας. Η μονάδα για την καταπολέμηση της διαφθοράς λειτουργεί ως κέντρο αριστείας για τη διερεύνηση, την πρόληψη και την πάταξη της δωροδοκίας και της διαφθοράς, ενώ στο πλαίσιο αυτό παρέχει συνδρομή σε εθνικές και τοπικές μονάδες, όταν απαιτείται. Σκοπός σύστασης της μονάδας ήταν να ηγείται σε οργανωτικό επίπεδο της διερεύνησης της διαφθοράς και της δωροδοκίας. Στον σκοπό λειτουργίας της περιλαμβάνεται η πρόληψη, ο εντοπισμός, η πάταξη και η διερεύνηση ενδεχόμενων περιπτώσεων διαφθοράς και δωροδοκίας. Η μονάδα διερευνά επισταμένα υποθέσεις και συλλέγει πληροφορίες σχετικά με τη δωροδοκία και τη διαφθορά. Όσον αφορά το σύνολο των πόρων που διατίθενται για την καταπολέμηση της διαφθοράς, η μονάδα του GNECB για την καταπολέμηση της διαφθοράς επί του παρόντος λειτουργεί με περιορισμένο ανθρώπινο δυναμικό, καθώς μόνο τρεις από τις έξι θέσεις είναι καλυμμένες.

Ευρωπαϊκό Παρατηρητήριο του Οπτικοακουστικού τομέα (2019), The independence of media regulatory authorities in Europe (Η ανεξαρτησία των ρυθμιστικών αρχών των μέσων μαζικής επικοινωνίας στην Ευρώπη).

Ευρωπαϊκή Υπηρεσία Κοινοβουλευτικής Έρευνας, Better Regulation practices in national parliaments (Καλύτερες πρακτικές ρύθμισης στα εθνικά κοινοβούλια).

Επιτροπή Ανθρωπίνων Δικαιωμάτων και Ισότητας της Ιρλανδίας (2019), Policy Statement on the Electoral Acts and Civil Society Space in Ireland (Δήλωση πολιτικής σχετικά με τους εκλογικούς νόμους και τον χώρο της κοινωνίας των πολιτών στην Ιρλανδία), Ιανουάριος 2019.

Επιτροπή Ανθρωπίνων Δικαιωμάτων και Ισότητας της Ιρλανδίας (2019), Ireland and the Convention on the Elimination of Racial Discrimination, Submission to the United Nations Committee on the Elimination of Racial Discrimination on Ireland’s Combined 5th and 6th Report (Η Ιρλανδία και η Σύμβαση για την κατάργηση πάσης μορφής φυλετικών διακρίσεων, Πρόταση στην επιτροπή των Ηνωμένων Εθνών για την κατάργηση πάσης μορφής φυλετικών διακρίσεων σχετικά με την 5η και 6η συνδυασμένη έκθεση της Ιρλανδίας), Οκτώβριος 2019.

Συμβούλιο της Ευρώπης (2020), Πλατφόρμα για την προώθηση της προστασίας της δημοσιογραφίας και της ασφάλειας των δημοσιογράφων.

Συμβούλιο της Ευρώπης: Επιτροπή της Βενετίας (2010), Report on the Independence of the Judicial System Part I: The Independence of Judges (Έκθεση σχετικά με την ανεξαρτησία του δικαστικού συστήματος, Μέρος Ι: Η ανεξαρτησία των δικαστών) που εκδόθηκε από την Επιτροπή της Βενετίας στην 82η σύνοδο ολομελείας της (CDL-AD(2010)004-e).

Συμβούλιο της Ευρώπης: Επιτροπή της Βενετίας και Γραφείο δημοκρατικών θεσμών και ανθρώπινων δικαιωμάτων του ΟΑΣΕ (2014), Joint Guidelines on Freedom of Association (Κοινές κατευθυντήριες γραμμές για την ελευθερία του συνεταιρίζεσθαι).

Συμβούλιο της Ευρώπης: Επιτροπή Υπουργών (2010), Σύσταση CM/Rec(2010)12 της Επιτροπής Υπουργών προς τα κράτη μέλη σχετικά με τους δικαστές: ανεξαρτησία, αποτελεσματικότητα και αρμοδιότητες.

Συμβούλιο της Ευρώπης: Επιτροπή Υπουργών (2016), Σύσταση CM/Rec(2016)4 της Επιτροπής Υπουργών προς τα κράτη μέλη σχετικά με την προστασία της δημοσιογραφίας και την ασφάλεια των δημοσιογράφων και άλλων παραγόντων των μέσων μαζικής επικοινωνίας.

Συμβούλιο της Ευρώπης: Επιτροπή Υπουργών (2017), Σύσταση της Επιτροπής Υπουργών του Συμβουλίου της Ευρώπης CM/REC(2017)14 σχετικά με το νομικό καθεστώς των μη κυβερνητικών οργανώσεων στην Ευρώπη.

Συμβούλιο της Ευρώπης: Επιτροπή Υπουργών (2019), Ψήφισμα CM/ResDH(2016)358 της Επιτροπής Υπουργών σχετικά με την υπερβολική διάρκεια των πολιτικών και ποινικών διαδικασιών και την έλλειψη αποτελεσματικών προσφυγών.

Amnesty International Ireland (Διεθνής Αμνηστία Ιρλανδίας), Front Line Defenders, The Wheel, Transparency International Ireland (Διεθνής Διαφάνειας Ιρλανδίας), Uplift και Irish Council for Civil Liberties (Συμβούλιο Πολιτικών Ελευθεριών Ιρλανδίας) (2020), Submission to the UN Special Rapporteur on the Rights to Freedom of Peaceful Assembly and of Association, Mr Clément Nyaletsossi Voule (Πρόταση στον ειδικό εισηγητή του ΟΗΕ, Clément Nyaletsossi Voule, σχετικά με τα δικαιώματα στην ελευθερία της ειρηνικής συνάθροισης και του συνεταιρίζεσθαι).

Centre for Media Pluralism and Media Freedom (2020), 2020 Media pluralism monitor [Κέντρο για την πολυφωνία και την ελευθερία των μέσων επικοινωνίας (2020), Παρατηρητήριο για την πολυφωνία στα μέσα επικοινωνίας 2020]. https://cmpf.eui.eu/media-pluralism-monitor/mpm-2020 .

CIVICUS, Monitor tracking civic space: Ireland (Παρατηρητήριο του χώρου δράσης της κοινωνίας των πολιτών, Ιρλανδία). https://monitor.civicus.org/country/ireland/ .

Council of the Bar of Ireland (Συμβούλιο Δικηγορικού Συλλόγου Ιρλανδίας) (2019), submission to the Joint Committee on Justice and Equality on Access to Justice and Legal Costs of 25 November 2019 (πρόταση της 25ης Νοεμβρίου 2019 στη Μικτή Επιτροπή Δικαιοσύνης και Ισότητας σχετικά με την πρόσβαση στη δικαιοσύνη και τα δικαστικά έξοδα).

Courts Service (Δικαστική Υπηρεσία), Long-Term Strategic Vision to 2030: Supporting Access to Justice in a modern, digital Ireland (Μακροπρόθεσμο στρατηγικό όραμα για το 2030: Στηρίζοντας την πρόσβαση στη δικαιοσύνη σε μια μοντέρνα, ψηφιακή Ιρλανδία).

Freedom House (2020), Freedom in the World 2020.

GRECO (Ομάδα χωρών κατά της διαφθοράς) (2014), Fourth Evaluation Round – Evaluation Report on Ireland on Corruption prevention in respect of members of Parliament, judges and prosecutors (Τέταρτος γύρος αξιολογήσεων — Έκθεση αξιολόγησης για την Ιρλανδία σχετικά με την πρόληψη της διαφθοράς όσον αφορά τους βουλευτές, τους δικαστές και τους εισαγγελείς).

GRECO (Ομάδα χωρών κατά της διαφθοράς) (2018), Fourth Evaluation Round – Interim compliance report on Ireland on Corruption prevention in respect of members of Parliament, judges and prosecutors (Τέταρτος γύρος αξιολογήσεων της GRECO — Ενδιάμεση έκθεση συμμόρφωσης για την Ιρλανδία σχετικά με την πρόληψη της διαφθοράς όσον αφορά τους βουλευτές, τους δικαστές και τους εισαγγελείς).

Irish Law Society (Εταιρεία Νομικών Ιρλανδίας) (2018), Contribution to the Review of the Administration of Civil Justice of February 2018 (Συνεισφορά του Φεβρουαρίου 2018 στον έλεγχο απονομής πολιτικής δικαιοσύνης). https://cadmus.eui.eu/handle/1814/61144 .

Irish Times (2018), Regional newspapers reject claims about Government ‘advertorials’) Οι περιφερειακές εφημερίδες απορρίπτουν τους ισχυρισμούς περί «κεκαλυμμένων διαφημίσεων» της κυβέρνησης). https://www.irishtimes.com/news/politics/regional-newspapers-reject-claims-about-government-advertorials-1.3408081 .

Personal Injuries Commission (Επιτροπή αποζημιώσεων σωματικής βλάβης) (2018), Second and Final Report, Department of Business, Enterprise and Innovation of Ireland (Δεύτερη και τελική έκθεση, Υπουργείο Επιχειρήσεων και Καινοτομίας της Ιρλανδίας) Ιούλιος 2018.

Transparency International (Διεθνής Διαφάνεια) (2017), Έκθεση για το Speak up. https://transparency.ie/sites/default/files/17.12.13_speak_up_report_ie_final.pdf .

Transparency International (Διεθνής Διαφάνεια) (2019), Δείκτης αντίληψης για τη διαφθορά. https://www.transparency.org/en/cpi .